hornvioler | Anna's Plads
All Posts Tagged ‘hornvioler’	Article
2 comments	by Ina Vink Slott	Et bord i lilla med forårsfornemmelser
Det er jo lidt tidligt med anemoner, men det er altså lidt svært at lade være med at købe dem, når de står der og frister på planteskolen. Så kan man spørge sig selv, hvad skal jeg egentlig skal på en planteskole i februar. Det ved jeg heller ikke, men det er et vidunderligt forårsfix, og så dukker formålet helt naturligt op efterhånden som besøget skrider frem: Jeg skal da indkøbe materiale til gemalens fødselsdagsbord, og af samme grund kommer hornvioler i forskellige lilla nuancer og et par potter med vibeæg ned i kurven.
Det er ikke nogen rund eller stor fødselsdag. Men hvorfor ikke benytte chancen til at kreere et par dekorationer og få lidt forår ind i stuen.
På en runde i haven finder jeg frøstande fra høstanemoner og monarda. De er dekorative og har stærke stilke, som er fine til at stikke i en oasis. Jeg tager også lidt af græsplænemosset, som jeg har i så rigelige mængder. Det er godt til bunddække i dekorationerne.
Jeg plukker også en lille buket vintergækker og sætter dem i en grøn vase på bordet.
En lilla dug, lysegrønne servietter og lys i grønne skåle, så er bordet dækket og godtkendt af datteren.
Der blev ikke plads til vibeæg på bordet, men de kommer til at pynte i et andet indlæg.
11 comments	by Ina Vink Slott	Et bord til påskefrokosten
4 comments	by Ina Vink Slott	Nattefrost i krukkerne går det?
Det gode forårsvejr er på vej, og de fleste af os har sat lidt hornvioler og forårsløg i krukkerne. Med klart vejr følger der ofte nattefrost på denne årstid, og så kan man godt blive lidt bekymret over, om man nu har været for tidlig ude med at beplante krukkerne.
Sådan et morgensyn kan give panderynker. Men det er der ingen grund til. Hornvioler, vintergækker og narcisser klarer nattefrosten uden problemer og rejser sig hurtigt, når det bliver plusgrader om først på formiddagen.
Bliver det rigtig hård frost og dagsfrost sætter jeg potterne på pause i havestuen, men som regel er det nok, at sætte dem tæt ved husmuren under tagudhænget. Det vejr der er udsigt til de næste par uger betyder ikke noget, og man kan bare lade potterne stå ude, så længe man holder sig til de tidlige forårsløg og hornvioler.
Hvis man tager en tidlig tur i den frosne have, ser det også bekymrende ud.
Men når frosten er væk rejser vintergækkerne sig igen og al frostslattenheden er glemt.
Det bliver nu dejligt med et par dage med lunere dagstemperaturer og udsigt til en weekend uden regn, så man kan komme i haven. Nattefrosten gør ikke noget 😉
6 comments	by Ina Vink Slott	Nyt i krukkerne
Hvert år har jeg et indlæg med titlen “Nyt i krukkerne”. Sidste år var det d.1. april, året før d. 11. marts og i år bliver det d. 16. februar. Vi har et mildt forår i år, når det allerede er nu, og det er ikke bare fordi, at jeg har fået forårskuller. Det er mildt. I sidste weekend lagde jeg mærke til, at hornvioler fra sidste år blomstrede i en krukke. Vintergækker og erantis blomstrer på liver løs, og der er plusgrader i dagtimerne, og meget få nætter med nattefrost. Man kan godt skifte ud i krukkerne nu.
Hornviolerne kan sagten klare sig, selv om der kommer lidt nattefrost ind imellem. Det kan erantis også, så jeg gravede lidt spirer op fra haven. Det er jo ganske gratis og de holder længe, når temperaturen holder sig under de tocifrede grader
Det blev også til lidt krukker med indkøbte krokus og vintergækker fra haven. De klarer sig alle fint med lidt frost ind imellem, og hvis vinteren igen skulle vise sig fra den hårde side, så kommer der bare nyt i krukkerne igen 😉
5 comments	by Ina Vink Slott	Nyt i krukkerne
10 comments	by Ina Vink Slott	De udendørs indendørs
Verden er lidt af lave. Lige nu venter vi alle sammen på snestormen, som kommer i morgen og skulle blive helt tosset tirsdag. For en uges tid siden flyttede jeg de første krukker med forårsblomster ind i havestuen. Det er ganske enkelt for barsk vejr til forårsløg og hornvioler. Selv om marts skulle være den første forårsmåned, er der vist ingen som er i tvivl om, at det stadigvæk er vinter.
Her i havestuen trives planterne så ganske fortrindeligt. I dag har der været 22 grader i havestuen og et skønt klima til at ordne planter og potter i. Solen har stået højt på himlen imens blæsten har suset øredøvende højt.
Men det går lidt hurtigt med juleroserne og hornviolerne i den temperatur. De ville have haft det bedre udenfor i temperaturer omkring frysepunket og med knap så meget vind. Men lige nu gider jeg heller ikke være ude, så det er da ikke så tosset med lidt forår indendørs. Helt indendørs er det ikke, for når solen ikke er fremme, er temperaturen kun lidt over frysepunktet i havestuen. Men på solskinsdage som i dag, kan vi spise frokost derude allerede fra februar af. Det er lidt som et drivhus med ekstra komfort. Jeg har gulvvarme på, så temperaturen aldrig kommer under frysepunktet.
Resten af havestuen vågner helt som den skal styret af den øgede mængde dagslys. Figentræet står endda med små figener. Jeg fik træet i sensommeren, så jeg er ikke så erfaren i den slags, men det ser da lovende ud 🙂
Se flere billeder fra “åben have” i sommerhushaven på Møn på Huset i Busene.